# Ram Narayan

Ram Narayan (hindi: राम नारायण) (Udaipur, 25 de desembre de 1927 - Bandra, 9 de novembre de 2024) va ser un músic Indi que popularitzà el sarangi, un instrument tradicional indi de corda que es toca amb un arc i que és força important en la música clàssica hindú, utilitzant-se com a instrument solista en concerts. Narayan fou el primer intèrpret de sarangi internacionalment reconegut.

## Biografia

Narayan aprengué a tocar el sarangi ja de jove, formant-se amb diversos intèrprets de sarangi i amb cantants. Durant la seva adolescència treballà com a músic i professor de música i viatjar força. El 1944 Jivan Lal Mattoo, productor de música del programa All India Radio, de Lahore, contractà Narayan com a acompanyant per a vocalistes. El 1947, a conseqüència de la Partició de l'Índia es traslladà a Delhi i va deixar de ser un músic acompanyant per a guanyar més rellevància, i marxà a Bombai el 1949 per treballar al cinema indi.
El 1956 començà la seva carrera en solitari. Des d'aleshores va tocar en nombrosos festivals importants de l'Índia. Seguint l'exemple de Ravi Shankar, que havia tocat el sitar en països occidentals, durant la dècada de 1960, visità Amèrica i Europa. Narayan gravà el seu primer àlbum en solitari, i el 1964, feu la seva primera gira internacional amb Chatur Lal, el seu germà gran, també músic, que comptava amb experiència a l'estranger ja que havia estat músic de Ravi Shankar durant la dècada de 1950. Narayan ensenyà música a estudiants indis i estrangers, tocant de forma habitual a l'estranger fins a la dècada de 2000.

## Referències

* ↑ PTI «Tributes pour in for Pandit Ram Narayan, the maestro who took sarangi instrument to new heights» (en Indian English). The Hindu, 10-11-2024. ISSN: 0971-751X.
* ↑ «Ram Narayan and the sarangi’s many moods», 15-11-2024.
* ↑ Bor, 1987, p. 181.
* ↑ Bor, 1987, p. 182.
* ↑ Patil, Vrinda «Dying strains of sarangi». The Tribune, 09-12-2000 [Consulta: 8 març 2009].
* ↑ «Padma Awards». Ministry of Communications and Information Technology. [Consulta: 17 gener 2010].

## Bibliografia

* Bor, Joep «The Voice of the Sarangi». Quarterly Journal (National Centre for the Performing Arts), 15, 16, 3, 4; 1, 1987.
* Bor, Joep; Bruguiere, Philippe. Masters of Raga. Berlin: Haus der Kulturen der Welt, 1992. ISBN 3803005019.
* Bor, Joep; Rao, Suvarnalata; Van der Meer, Wim; Harvey, Jane. The Raga Guide. Nimbus Records, 1999. ISBN 0954397606.
* Massey, Reginald. The Music of India. Abhinav Publications, 1996. ISBN 8170173329.
* Naimpalli, Sadanand. Theory and Practice of Tabla. Popular Prakashan, 2005. ISBN 8179911497.
* Neuhoff, Hans. «Narayan, Ram». A: Finscher, Ludwig. Die Musik in Geschichte und Gegenwart: allgemeine Enzyklopädie der Musik (en alemany). 12. 2a edició. Bärenreiter, 2006. ISBN 3761811225.
* Neuman, Daniel M. The Life of Music in North India. University of Chicago Press, 1990. ISBN 0226575160.
* Qureshi, Regula Burckhardt. Master musicians of India: hereditary sarangi players speak. Routledge, 2007. ISBN 0415972027.
* Roy, Ashok. Music Makers: Living Legends of Indian Classical Music. Rupa & Co., 2004. ISBN 8129103192.
* Slawek, Stephen. «Hindustani Instrumental Music». A: Arnold, Alison. The Garland Encyclopedia of World Music: South Asia: The Indian Subcontinent. 5. Taylor and Francis, 2000. ISBN 0824049462.
* Sorrell, Neil; Narayan, Ram. Indian Music in Performance: a practical introduction. Manchester University Press, 1980. ISBN 0719007569.
* Sorrell, Neil. «Narayan, Ram». A: Sadie, Stanley. The New Grove dictionary of music and musicians. 17. 2a edició. Londres: Macmillan Publishers, 2001. ISBN 0333608003.

## Enllaços externs

* Web oficial del Ram Narayan Arxivat 2009-08-23 a Wayback Machine. (anglès)